
REPUBLIKA HRVATSKA
TRGOVAČKI SUD SPLIT
Split, Sukoišanska 6				

U   I M E   R E P U B L I K E   H R V A T S K E

R J E Š E N J E

TRGOVAČKI SUD U SPLITU , po sucu ovog suda Velimiru Vukoviću , odlučujući o zahtjevu FINANCIJSKE AGENCIJE , RC Split, Mažuranićevo šetalište 24 b, OIB: 85821130368,  za provedbu skraćenog stečajnog postupka nad dužnikom DIOKLECIJAN-COMMERCE d.o.o., Split, Dosud 9., OIB: 84313410708,  dana  26. travnja  2016. godine

r i j e š i o   j e

Odbacuje se zahtjev predlagatelja za provedbu skraćenog stečajnog postupka nad dužnikom DIOKLECIJAN-COMMERCE d.o.o., Split, Dosud 9., OIB: 84313410708.

Obrazloženje:

Predlagatelj je 1. rujna  2015. godine podnio zahtjev za provedbu skraćenog stečajnog postupka nad dužnikom DIOKLECIJAN-COMMERCE d.o.o., Split, Dosud 9., OIB: 84313410708.

 Nakon primanja zahtjeva za provedbu skraćenog stečajnog postupka, sud je u skladu s odredbom čl. 430. Stečajnog zakona (NN br. 471/15, dalje: SZ), pribavio podatke iz sudskog registra za uvodno naznačenog dužnika.

Pregledom i čitanjem povijesnog izvatka iz sudskog registra, utvrđeno je kako je rješenjem ovog suda poslovni broj: Tt-14/422-16 od  05. veljače 2015. godine,dužnik brisan iz sudskog registra.

Odredbom članka 428. SZ-a, propisano je da će sud provesti skraćeni stečajni postupak nad pravnom osobom ako su ispunjenje sljedeće pretpostavke:

ako nema zaposlenih
ako u očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana
ako nisu ispunjene pretpostavke za pokretanje drugog postupka radi brisanja iz sudskog registra.

Iz navedenog proizlazi da nisu ispunjene pretpostavke za provedbu skraćenog stečajnog postupka jer je u međuvremenu  dužnik na temelju rješenja ovog suda posl.br. Tt-14/422-16 od 05. veljače 2015. godine  brisan iz sudskog registra .

Slijedom navedenog, ovaj sud je temeljem članka 428. točka 3., a u vezi s člankom 435. SZ-a, odlučio kao u izreci rješenja te odbacio prijedlog predlagatelja radi provedbe skraćenog stečajnog postupka.

U Splitu, 26. travnja 2016. godine

									S  U  D  A  C 

									Velimir Vuković 

								
								

POUKA O PRAVNOM LIJEKU:

Protiv ovog rješenja dopuštena je žalba Visokom trgovačkom sudu Republike Hrvatske. Žalba se podnosi putem ovog suda, pismeno u tri primjerka, u roku od 8 dana od dana dostave ovog rješenja. 

